[{"text_idx": "#000000", "text": "Raamatusoovitused: jalutuska\u0308ik eksperimentaalkirjanduse galeriis. Anders Ha\u0308rm"}, {"text_idx": "#000002", "text": "Nimetus Portugali ku\u0308las ka\u0308ib elu justkui nagu igas teises \u2013 su\u0308nnitakse ja surrakse, tehakse to\u0308o\u0308d ja kosutatakse end pa\u0308rast to\u0308o\u0308pa\u0308eva klaasi veiniga kohalikus ko\u0303rtsus, armastatakse. Ent Peixoto maailmas saadab ko\u0303ike seda a\u0308ng, mis on algul varjatud kui pa\u0308ikesepo\u0303letus, ent muutub ajaga aina valusamaks. Lugeja peab ta\u0308helepanelikult lugu ja\u0308lgima, et aru saada, kes parasjagu ko\u0303neleb, otsi omavahel siduma ja orienteeruma ko\u0303ikides karjuvates vaikustes, mida autor lugeja ette viskab."}, {"text_idx": "#000004", "text": "To\u0303lkinud Ju\u0308ri Kolk ja Kaisa Kirotar"}, {"text_idx": "#000005", "text": "Raamatud pidavat empaatiavo\u0303imet arendama. Kuidas siis ta\u0308pselt? Noh, na\u0308iteks Lucia Berlini lugedes. Tema novellid panevad ma\u0308rkama mitte ainult inimest teksti sees, vaid enda u\u0308mber avatud silmadega ringi vaatama. Ko\u0303lab nagu klis\u030cee? Olgu pealegi. So\u0303itsin rongis, lugesin Berlini ja mo\u0303tisklesin inimestest, kellega vagunit jagasin. Noormees jalgratta ja kassiga, mis on tema lugu? Vanem proua suitsetajako\u0308haga, keda kohtan tihti, olgugi et me so\u0303nagi ei vaheta \u2013 kuhu tema ku\u0308ll la\u0308heb?"}, {"text_idx": "#000006", "text": "Kui Peixoto ilu on vahe, siis Berlini toores ausus on seda samuti. Lugeja pannakse silmitsi alkoholismiga, seksuaalse a\u0308rakasutamisega, po\u0303randaaluse abordikliinikuga (kahjuks taas va\u0308ga asjakohane viimatistele su\u0308ndmustele mo\u0303eldes), aga u\u0308llataval kombel pa\u0308a\u0308seb esile ka lootus ja elamise ime."}, {"text_idx": "#000007", "text": "Jurga Vile\u0307 ja Lina Itagaki"}, {"text_idx": "#000008", "text": "Lapse vaatenurgast jutustatud lugu ku\u0308u\u0308ditamisest, (kodu)igatsusest, elust Siberis ja Leetu naasmisest. Va\u0308ike Algiukas ei ole keegi muu kui Jurga Vile\u0307 isa. Ta ra\u0308a\u0308gib ku\u0308ll oma pere lugu, kuid see ei ole vo\u0303o\u0303ras ka paljudele teistele leedu peredele. Ega eesti."}, {"text_idx": "#000009", "text": "Lastekirjanduse valda liigitudes on \u201eSiberi haiku\u201c, nagu head lasteraamatud ikka, nauditav ka ta\u0308iskasvanud lugeja jaoks. Ko\u0303ige parem olekski seda lugeda nii lapsel kui vanemal, sest raamat aitab arutleda so\u0303ja olemuse u\u0308le."}]